Mississippi osariik

Mississippi on Ameerika Ühendriikide osariik, mis on nime saanud looduslikuks läänepiiriks oleva Mississippi jõe järgi. Lõunas piirneb osariik Mehhiko lahe, edelas Louisiana, läänes Arkansase, põhjas Tennessee ja idas Alabama osariigiga. Geograafiliselt ja kultuuriliselt kuulub Mississippi lõunaosariikide hulka.

Mississippi pealinn on Jackson.

 Ajalugu 
Ajalooliselt on tegu põlise indiaanlaste asualaga, mille kolm linna, Biloxi, Yazoo ja Natchez, on saanud nime piirkonnas elanud indiaani hõimude järgi. Eurooplastest sattusid Mississippi aladele esimesena 16. sajandil hispaanlased Hernando de Soto juhtimisel, kuid esimese püsiva asula lõid prantslased aastal 1699. 1716 asutatud Natcheze linn kujunes aastateks selle piirkonna peamiseks keskuseks.

Pariisi rahulepingu kohaselt läks Mississippi 1783 Ameerika Ühendriikide koosseisu, kuid osariigi õigused anti talle alles 10. detsembril 1817. Majanduslikult oli osariigi peamiseks tuluallikaks puuvill, mille abil kujunes Mississippist 19. sajandi keskpaigaks USA rikkuselt viies osariik.

1861–1865 kuulus Mississippi Ameerika Riikide Konföderatsiooni, kaotas Ameerika kodusõjas 30 000 tööealist meest, laostus seejärel majanduslikult ja on tänini üks USA vaesemaid osariike.

Mississippit tuntakse Ameerika Ühendriikides ka Magnooliaosariigi (Magnolia State) ja Külalislahkuse osariigi (Hospitality State) hüüdnimede all. Kultuuriliselt on osariigil olulisi teeneid muusika ja kirjanduse ees. Aastaid oli Mississippi USA gospelmuusika, džässi ja bluusi vaimseks keskuseks. Sealt olid pärit ka tuntud kirjanikud Tennessee Williams ja William Faulkner.

 Rahvastik 
pisi|Jackson
Aastal 2005 elas osariigis 2 921 100 inimest, elanikkonna üldine kasv on aeglane, mistõttu kolm aastat hiljem oli elanikkond suurenenud vaid umbes 17 000 inimese võrra. 2009. aastal oli Mississippi elanikkonnast 60% europiide, mustanahaliste osakaal oli 37%quickfacts.census.gov vaadatud 1.05.11. Piirkonna põliselanikke, indiaanlasi, on umbes 0,5%.

2010. aastal elas Mississippis 2 967 297 inimest.

 Suuremad linnad 
 Koht Linn Elanike arv (2008)census.gov vaadatud 1.05.11 1. Jackson 173 861 2. Gulfport 70 055 3. Hattiesburg 51 993 4. Biloxi 45 670 5. Southaven 44 076 6. Meridian 38 232 7. Tupelo 36 233 8. Greenville 35 764

 Majandus 
2009. aastal oli Mississippi SKP 95,0 miljardit USA dollarit.bea.gov vaadatud 5.05.11

2011. aasta märtsis oli töötus 10,2%.bls.gov vaadatud 5.05.11

Mississippi on majandusnäitajatelt tihti üks USA vaesemaid osariike, ka mitmetes teistes näitajates on osariik üldiselt tabeli lõpus, tihti ka viimasel kohal, millest on tulnud fraas "Thank God for Mississippi". Madisoni maakond on osariigis ainus, mille elanike keskmine sissetulek - 32 223 dollarit - on kõrgem riiklikust keskmisest (27 915 dollarit), osariigi keskmine on 2010. aasta rahvaloenduse kohaselt 19 977 dollarit.

 Poliitika 
Poliitika ja moraali küsimustes peetakse Mississippit üheks USA kõige konservatiivsemaks osariigiks. Poliitilisel maastikul domineerib Vabariiklik Partei, mõjukaim usurühmitus on baptistid.

Osariigi kuberner on 14. jaanuarist 2020 vabariiklane Tate Reeves, Ameerika Ühendriikide Senatis esindavad osariiki vabariiklased Roger Wicker ja Cindy Hyde-Smith.

 Haldusjaotus 

Osariik jaguneb 82 maakonnaks.

 Viited 

 Välislingid 
 Mississippi osariigi koduleht

Kategooria:Ameerika Ühendriikide osariigid
Kategooria:Ameerika Riikide Konföderatsiooni osariigid